Spellanza Baguma Muhenda
Spellanza Baguma Muhenda (Ọktoba 30, 1978) bụ onye otu ndị omeiwu Uganda.

Ọ bụ onye nnọchi anya nwanyị nke Kyenjojo District na mpaghara Tooro na Western Uganda onye nwere njikọ na National Resistance Movement (NRM).

Mmalite na agụmakwụkwọ 
A mụrụ Spellanza Baguma Muhenda na 30 Ọktoba 1978 n'ezinụlọ ndị Katọlik. Ọ gụsịrị akwụkwọ Uganda Certificate of Education na Kyebambe Girls S.S. na 1996. Ọ nọgidere na Kyebamba Girls S.s ebe ọ gụsịrị akwụkwọ ya Uganda Advanced Certificate of education na 1998. Ọ gara Mahadum Makerere nke afọ 2002 ebe ọ gụsịrị akwụkwọ na Bachelor of Education . Ọ gara maka agụmakwụkwọ ọzọ na Law Development Centre, Kampala ebe o nwetara asambodo na Law (Administrative Officers Law Course) n'afọ 2006. N'afọ 2008, ọ nwetara diplọma postgraduate ya na Public Administration and Management site na Uganda Management Institute.

Ọrụ 
Site na afọ 2000 ruo na afọ 2002, Spellanza Baguma Muhenda bụ onye na-enye ọzụzụ na Ruwoda. Ọ ghọrọ onye isi mmemme nke otu ndị ntorobịa Engabu za Tooro site na afọ 2002 - 2003. Ọ bụkwa onye isi nchịkwa maka ichebe ụmụaka-Kyenjojo site na afọ 2004 ruo na afọ 2006. Ọ ghọrọ onye ndụmọdụ maka Gọọmentị Obodo Kyenjojo site na afọ 2002 ruo na afọ 2006. Ọ bụ onye na-edeba aha distrikti maka National Resistance Movement na afọ 2006. Na Kyenjo District Local Government na 2006-2010, Baguma bụ Onye isi osote odeakwụkwọ. Ọ bụkwa osote odeakwụkwọ ukwu maka Gọọmentị Obodo Kyegegwa site na afọ 2010 ruo na afọ 2015. Ọ ghọrọ onye omeiwu na Nzukọ Ndị Omeiwu nke Uganda na afọ 2016 ruo taa.

Ọ bụkwa onye otu Kọmitii Akụnụba Gọọmentị Obodo ma bụrụkwa onye otu kọmitii na-ahụ maka Ọrụ Ọha na Gọọmenti Obodo. Ọ bụ osote onye isi oche nke Kọmitii Ahụike nke ndị omeiwu na 10th parliament nke Uganda na onye mmeri na nsogbu ahụike ọmụmụ mmekọahụ.

Ọ bụ onye isi oche nke Network for African Women Ministers and Parliamentarians (NAWMP) ugbu a.

O gosipụtara arịrịọ na-achọ ka gọọmentị tinye ụkpụrụ ndị dị mkpa ga-emetụta ndụ ndị na-eto eto. Ọ na-ekwupụta nchegbu mgbe niile banyere arụmọrụ nke ndị ọrụ ahụike distrikti. Ọ na-ekere òkè mgbe niile n'imeziwanye agụmakwụkwọ. O sonyere n'ịmepụta atụmatụ mkpuchi ahụike onwe onye.

Hụkwa 

 Nzukọ omeiwu nke Uganda
 Ógbè Kyenjojo
 National Resistance Movement
 Ndepụta nke ndị otu nke iri nke Nzukọ Ndị Omeiwu nke Uganda

Njikọ mpụga 

 Ebe nrụọrụ weebụ nke Nzukọ Ndị Omeiwu nke Uganda

Ebenside 

Mmadụ ndi di ndụ
Ọmụmụ 1978